《饮谭子钦斋》
宋代·顾禧

取次梅花放，樽前白雪楼。
人非分洛蜀，才岂逊曹刘。
姜桂存余辣，芝兰忆旧游。
文章千古事，未许卧南州。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。